Dammam
Store norske leksikon,Geografi,Verdens geografi,Asia,Saudi-Arabias geografi
Dammam er en by nordøst i Saudi-Arabia, beliggende ved Persiabukta, ved broforbindelsen til Bahrain. De har er med sine 1 252 500 innbyggere (2020) landets sjette største.
Byen er kjernen i et urbant konglomerat som også omfatter storbyene Dhahran og Khobar (kjent som trillingbyene) og flere mindre byer – med til sammen over fire millioner innbyggere. Dammam er hovedstad i Saudi-Arabias østprovins, og regionens kommersielle senter.Dammam er en tidligere fiskerlandsby, som er betydelig utbygd etter at store oljefelt ble oppdaget i området i 1938. Dette er hovedområdet for Saudi-Arabias omfattende petroleumsutvinning og petroleumsindustri, med utbygd infrastruktur, inklusive havner, internasjonal lufthavn og jernbane. Det er også noe landbruk i området, med blant annet meieriproduksjon.King Faisal University åpnet i Dammam i 1975. Les mer i Store norske leksikon Saudi-Arabias geografi Saudi-Arabias befolkning